./data/phi0978/phi001/phi0978.phi001.perseus-lat2.xml
Pliny the Elder
Graecilygon vocant, alias agnon, quoniam matronae Thesmophoriis Athenieniensium castitatem custodientes his foliis cubitus sibi sternunt  duo genera eius: maior in arboremsalicis modo adsurgit, minor ramosa, foliis candidioribus,lanuginosis  prima album florem emittit cum purpureo;quae et candida vocatur, nigra quae tantum purpureum nascuntur palustribus campis  semen potum vini quendam saporem habet et dicitur febres solvere et, cum unguantur oleo admixto, sudorem facere, sicut lassitudinesdissolvere  urinam cient et menses  caput temptant vinimodo—nam et odor similis—, set inflationes pelluntin inferiora, alvum sistunt, hydropicis et lienibus perquamutiles  lactis ubertatem faciunt  adversantur venenis [serpentium ], maxime quae frigus inferunt ; minor efficaciorad serpentes: bibitur seminis drachma in vino vel poscaaut II foliorum tenerrimorum  et inlinuntur utraque adversus araneorum morsus; vel perunctis tantum, suffituquoque aut substratu fugant venenata  ad venerem impetus inhibent eoque maxime phalangiis adversantur, quorum morsus genitale excitat  capitis dolorem ex ebrietatesedant cum rosaceo flos tenerique cauliculi  seminis decoctum vehementiorem capitis dolorem dissolvit fotu etvolvam etiam suffitu vel adpositu purgat, alvum cum puleioet melle potum  vomicas et panos, difficile concoquens,cum farina hordeacea mollit  lichenas et lentigines cumaphronitro et aceto semen sanat et oris ulcera et eruptionum cum melle, testium cum butyro et foliis vitium,rhagadas sedis cum aqua illitum  luxatis cum sale etnitro et cera et semineutilissimae et folio  additur inmalagmataad vitia nervorum et podagras semen; instillatur in oleo decoctum capiti in lethargia et phrenesi virgam qui in manu habeant aut in cinctu, negantur intertriginem sentire